২০১৬ বাংলাদেশ চ্যাম্পিয়নশিপ লিগ

২০১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মার্সেল বাংলাদেশ চ্যাম্পিয়নশিপ লিগ ২০১৬ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর পঞ্চম মৌসুম। এই মৌসুমে ৮টি ফুটবল ক্লাব - টিএন্ডটি ক্লাব মতিঝিল, অগ্রণী ব্যাংক লিমিটেড স্পোর্টস ক্লাব, ভিক্টোরিয়া স্পোর্টিং ক্লাব, ফকিরেরপুল ইয়ংমেন্স ক্লাব, বাংলাদেশ পুলিশ ফুটবল ক্লাব, কাওরান বাজার প্রগতি সংঘ, চট্টগ্রাম মোহামেডান এসসি ও সাইফ স্পোর্টিং ক্লাব লিমিটেড অংশগ্রহণ করে। এই মৌসুম ২৯ অক্টোবর, ২০১৬ হতে ৯ জানুয়ারি, ২০১৭ পর্যন্ত চলে। মৌসুমের সকল খেলা(৫৬টি ম্যাচ) ঢাকা মহানগরীর ২টি ভেন্যুতে অনুষ্ঠিত হয়। এই মৌসুমে ফকিরেরপুল ইয়ংমেন্স ক্লাব শিরোপা জয় করে। চট্টগ্রাম মোহামেডান নিম্নস্তরের লিগে অবনমিত হয়।

 মৌসুমের সার-সংক্ষেপ 
বাংলাদেশ ফুটবল ফেডারেশন, এই মৌসুমে দলগুলিকে কোন বিদেশী খেলোয়াড় নিবন্ধনের সুযোগ রাখেনি। ফকিরেরপুল ইয়ংমেন্স ক্লাব এই মৌসুমের ১৪ খেলায় ২৭ পয়েন্ট নিয়ে তাদের প্রথম বিসিএল শিরোপা জয় করে। সাইফ স্পোর্টিং ক্লাব লিগের ১৪ ম্যাচেই অপরাজিত থাকে এবং ২৬ পয়েন্ট নিয়ে অপরাজিত রানার্স-আপ হয়। দল দুইটি ২০১৭-১৮ মৌসুমের বাংলাদেশ প্রিমিয়ার লিগে-এ উত্তীর্ণ হয়। ১১ আগস্ট, ২০১৬ তারিখের অগ্রণী ব্যাংক ও ভিক্টোরিয়া এসসি-এর মধ্যে অনুষ্ঠিত ম্যাচটিতে লিগের সর্বোচ্চ ৫ গোল হয়। মোট ৫৬টি ম্যাচে ১০৮টি গোল হয়। আট দলের পয়েন্ট তালিকায় সবার নিচে থাকায় চট্টগ্রাম মোহামেডান প্রথম বিভাগ ফুটবল লিগে অবনমিত হয়। অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি, তারা পুনরায় ২০১৭-এর চ্যাম্পিয়নশিপ লিগে অংশগ্রহণ করে।

 পৃষ্টপোষক 
ওয়ালটন গ্রুপের মার্সেল ব্র্যান্ড এই মৌসুমের শিরোনাম পৃষ্টপোষক ও পুরস্কারের  অর্থায়ন করে। এছাড়াও প্রিমিয়ার ব্যাংক, প্রগতি ইনস্যুরেন্স, ইস্টার্ন ব্যাংক ও ম্যাক্স গ্রুপ সহযোগী পৃষ্টপোষক ছিল

 দল ও ভেন্যুসমূহ 

 দলসমূহ 
এই মৌসুমে ৮টি দল অংশগ্রহণ করে। ৮টি দলের মধ্যে ৫টি দল পূর্ব মৌসুমের অংশগ্রহণকারী দল। সাইফ স্পোর্টিং ক্লাব ও কারওয়ান বাজার প্রগতি সংঘের অভিষেক ঘটে, দল দুইটি প্রথমবারের মত পেশাদার লিগে অংশ নেয়। চট্টগ্রাম মোহামেডান ২০১০-১১ মৌসুমের পর বাংলাদেশ প্রিমিয়ার লিগ থেকে অবনমিত হওয়ার পর পুনরায় পেশাদার লিগে ফিরে আসে। দল সমূহ -

ক্রম দল টীকাসুত্র১ অগ্রণী ব্যাংক লিমিটেড স্পোর্টস ক্লাবপূর্ব মৌসূমের দল২কাওরান বাজার প্রগতি সংঘপ্রথমবার বিসিএল-এ অংশগ্রহণ৩চট্টগ্রাম মোহামেডান স্পোর্টিং ক্লাব চার মৌসুম পর পেশাদার লিগে প্রত্যাবর্তন৪মতিঝিল টিএন্ডটি ক্লাবপূর্ব মৌসূমের দল৫ফকিরেরপুল ইয়ংমেন্স ক্লাবপূর্ব মৌসূমের দল৬বাংলাদেশ পুলিশ ফুটবল ক্লাবপূর্ব মৌসূমের দল৭ভিক্টোরিয়া স্পোর্টিং ক্লাবপূর্ব মৌসূমের দল৮সাইফ স্পোর্টিং ক্লাবপ্রথমবার বিসিএল-এ অংশগ্রহণ

 ভেন্যু সমূহ 
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে। 
ভেন্যুর সংখ্যাঅবস্থানভেন্যুর নাম ধারণ ক্ষমতা১ঢাকা বঙ্গবন্ধু জাতীয় স্টেডিয়াম৩৬,০০০২বীর শ্রেষ্ঠ শহীদ সিপাহী মোস্তফা কামাল স্টেডিয়াম২৫,০০০

 ফলাফল 

 পয়েন্ট তালিকা 

টীকাঃ অর্থাভাবে এই মৌসুমের শিরোপাজয়ী দল ফকিরেরপুল ইয়ংমেন্স ক্লাব পরের মৌসুমে প্রিমিয়ার লিগে খেলেনি এবং ২০১৭-এর চ্যাম্পিয়নশিপ লিগে অংশগ্রহণ করে।

 মৌসুম পরিসংখ্যান 
ক্যটাগরিদলমন্তব্যসুত্রশিরোপাজয়ীফকিরেরপুল ইয়ংমেন্স ক্লাবদলটির প্রথম বিসিএল শিরোপা রানার্স-আপসাইফ স্পোর্টিং ক্লাবসেরা খেলোয়াড়মতিন মিয়া (সাইফ স্পোর্টিং ক্লাব)সর্বোচ্চ গোলদাতাআরিফুর রহমান (ভিক্টোরিয়া স্পোর্টিং ক্লাব)পুরো মৌসুমে ৬ গোল করেছেন

 তথ্যসূত্র 

বিষয়শ্রেণী:বাংলাদেশ চ্যাম্পিয়নশিপ লিগের মৌসুম
বিষয়শ্রেণী:২০১৬-এ বাংলাদেশী ফুটবল
বিষয়শ্রেণী:২০১৫-এ বাংলাদেশী ফুটবল